Notum sit omnibus fidelibus presentibus et futuris quoniam Gaucerannus, miles de Pasiaco, dedit et concessit fratribus Matiscensis ecclesie et Sancto martiri Vincentio, in cujus honore eadem ecclesia dedicata, mansum unum quem mater sua in vadimonium ipsis fratribus pro XII solidis posuerat. Et est situs in pago Matisconensi, in villa de Senosaco, juxta cimeterium. Mansum vero istum donavit pro anima sua et matris sue et antecessorum suorum. Istius donationis sunt testes, S. Alardus de Pasiaco, pater ejusdem Gauceranni consensu cujus hoc fecit, et frater Letboldus presbiter, qui eum communicavit quando hoc donavit, fecit et confessiones ei tribuit.